În acest an, Mihai Petre și familia lui au decis să petreacă Paște departe de România, așa că au ales ca destinație de vacanță Palma de Mallorca. Pe rețelele de socializare, partenera de viață a celebrului dansator, Elwira Petre, a făcut furori în costum de baie. Arată senzațional la 42 de ani, iar fanii au felicitat-o pentru silueta impecabilă!
Mihai și Elwira Petre formează unul dintre cele mai solide cupluri din România și au împreună două fetițe minunate. Anul acesta, de Paște, cei doi soți au ales să plece în vacanță alături de fiicele lor. Destinația lor a fost Palma de Mallorca, o zonă din Spania cu mult soare și plaje superbe.
Cum era de așteptat, Elwira Petre și-a încântat fanii virtuali cu imagini senzaționale din vacanță. Îmbrăcată într-un costum de baie întreg, colorat, soția lui Mihai Petre a făcut furori pe social media. Deși are 42 de ani și este mamă a doi copii, Elwira Petre arată ca o adolescentă în costum de baie.
„Această sirena a iesit din apa ca sa ne zapaceasca de tot!”, „Foarte sexi esti”, au fost o parte dintre mesajele fanilor.
În urmă cu ceva timp, ea dezvăluia care este secretul său pentru o siluetă suplă și pentru a se menține într-o formă de zile mari.
„Când aveam 20 de ani credeam că un om de 50 de ani este bătrân. Credeam ca la primul rid apărut o să fug la esteticieni imediat. Dar nu a fost așa. Ridurile au apărut, l-am văzut și mi-am văzut de treabă ca și până atunci. Și sincer, nu credeam că o sa fiu capabilă să fac asta în societatea care vrea sa rămâi veșnic tânăra si care treatază îmbătrânirea ca pe o boală. Da, pur și simplu am acceptat ce se întâmplă cu corpul meu”, scria Elwira Petre pe Instagram.
„Cred că procesul de îmbătrânire începe în mintea noastră. Și mi-am dat seama ca mintea mea este plină, în sensul bun. Și asta m-a făcut să celebrez tot procesul de aging’. Nu scap disperată de fiecare fir de păr alb din cap, sau fac orice să dispară ridurile. Am grijă de tenul meu normal, îl hidratez, îl curăț bine, dar nu excesiv. Am câteva trucuri naturale de care nu mă pot despărți”, mai completa ea.
Mihai Petre și Elwira au 23 de ani de relație, dintre care ultimii 15 sunt de mariaj. Cei doi s-au cunoscut în Republica Moldova, la o probă de dans. Într-un interviu mai vechi, dansatorii profesioniști au vorbit despre începuturile relației lor amoroase.
„Noi, la început, nu aveam chimie deloc. Abia după am avut. Ne-am potrivit doar fizic ca să formăm un cuplu pentru dans. Nu ne-am plăcut din prima. Anul acela a fost un an tare dificil, care ne-a învățat foarte multe: să acceptăm păreri, să fim indulgenți, să comunicăm”, devăluia partenera de viață a lui Mihai Petre, Elwira.
„Mihai a fost de multe ori baza mea. Sper că și eu am fost la fel pentru el (Mihai Petre: Absolut!). Asta ne-a ținut foarte uniți”, a mai adăugat soția dansatorului.